Motýle

Motýle alebo zriedkavo lepidoptéry (lat. Lepidoptera) sú rad holometabolného hmyzu. Je to druhý najväčší rad hmyzu, hneď po chrobákoch. Sú rozšírené po celom svete okrem Antarktídy.

Odhadujeme, že motýľov bolo dosiaľ opísaných a pomenovaných vyše 180 000 druhov (cca 127 čeľadí). Rôznych foriem je nepredstaviteľné množstvo. Z tohto veľkého množstva sa udáva z územia Slovenska viac ako 3500 druhov.

 Charakteristika 

Motýle sú veľmi charakteristickým radom hmyzu. Na pomerne jemne stavanom tele majú väčšinou široké blanité krídla, ktoré sú vždy aspoň sčasti kryté čiastočne sa prekrývajúcimi šupinkami, ktoré vznikli premenou chĺpkov (Lepidoptera = doslova: šupinokrídlovce). Šupinky sú výrazne pigmentované – popri chemickom sfarbení majú často aj tzv. fyzikálne sfarbenie, ktoré vzniká interferenciou svetla na mikroskopických povrchových skulptúrach šupiniek. Motýle patria preto k najatraktívnejšiemu hmyzu i živočíchom vôbec. Na hlave má väčšina motýľov veľmi charakteristický ciciak (proboscis), ktorý vznikol ďalekosiahlou premenou čeľustí a dolnej pery. U niektorých čeľadí môže byť ciciak sčasti až úplne zakrpatený. Imága v prípade úplnej redukcie ciciaka vôbec neprijímajú potravu a žijú len krátku dobu z larválnych zásob. Väčšina motýľov však potravu prijíma v tekutej forme – väčšinou je to nektár, ale aj iné rastlinné šťavy.

Podtlak pri cicaní vyvoláva svalovina hltanu, ktorý pracuje ako pumpa. Iba výnimočne u najprimitívnejších motýľov (Micropterygidae) sú prítomné hryzadlá, v tomto prípade sa imága živia peľom. Larvy motýľov sú polypódne, eruciformné a nazývajú sa húsenice. Majú (na rozdiel od imág) hryzavé ústne ústroje a sú až na zriedkavé výnimky fytofágne. Vývin motýľov je typická holometabolia a prebieha obyčajne cez 4 – 5 instarov, u niektorých xylofágnych lariev však môže byť počet instarov vyšší, najmä za potravne nepriaznivých podmienok (Cossidae). Kukla je väčšinou múmiová (pupa obtecta), Monotrysia a primitívnejšie čeľade Ditrysia majú tzv. nedokonalú kuklu (pupa incompleta), ktorá má ešte sčasti odstávajúce nohy aj tykadlá. Len u primitívneho podradu Jugata môže byť kukla ešte typicky voľná (pupa libera), pričom u čeľade Micropterygidae je dokonca hryzavá.

 Systematika 
 Aktuálny systém 
Nový systém (napr. podľa Tree of Life, stav 02/2007 [posledná uvedená referencia je z r. 2005, Systema Naturae 2000 a Heppner 2003):

 ?rod Gangra Walker, 1862
 podrad Zeugloptera (Protolepidoptera):
 čeľaď potočníkovcovité (Micropterigidae)
 podrad Aglossata:
 čeľaď Agathiphagidae
 podrad Heterobathmiina:
 čeľaď Heterobathmiidae
 podrad Glossata:
 Dacnonypha v širšom zmysle – (?) nemonofyletické zoskupenie
 Dacnonypha v užšom zmysle (= nadčeľaď Eriocraniodea v širšom zmysle) – (?) nemonofyletické zoskupenie
 čeľaď Eriocraniidae (= nadčeľaď Eriocraniodea v užšom zmysle)
 čeľaď Acanthopterocletidae (=nadčeľaď Acanthopteroctetoidea)
 Lophocoronina (= nadčeľaď Lophocoronoidea)
 čeľaď Lophocoronidae
 Myoglossata v širšom zmysle – nemonofyletické zoskupenie
 Neopseustina (=Myoglossata v užšom zmysle)
 čeľaď Neopseustidae
 Neolepidoptera
 Exoporia
 čeľaď Mnesarchaeidae (=nadčeľaď Mnesarchaeoidea)
 nadčeľaď Hepialoidea
 čeľaď hrotokrídlovcovité (Hepialidae)
 čeľaď Palaeosetidae
 čeľaď Neotheoridae
 čeľaď Anomosetidae
 čeľaď Prototheoridae
 uzdokrídle (Heteroneura, Frenata)
 Monotrysia – (?) nemonofyletické zoskupenie
 Incurvariina (=nadčeľaď Incurvarioidea)
 čeľaď Prodoxidae
 čeľaď Cecidosidae
 čeľaď blyštekovité (Incurvariidae)
 čeľaď Crinopterygidae
 čeľaď adélovité (Adelidae)
 čeľaď Heliozelidae
 Nepticulina – (?) nemonofyletické zoskupenie
 nadčeľaď Nepticuloidea
 čeľaď drobníkovité (Nepticulidae)
 čeľaď Opostegidae
 čeľaď Tischeriidae (= nadčeľaď Ticherioidea)
 čeľaď Palaephatiidae (= nadčeľaď Palaephatoidea)
 Ditrysia
 zvyšné taxóny (vrátane – v niektorých systémoch – taxónov Macrolepidoptera a Rhopalocera)

Ditrysia je zďaleka najväčšia a hlavná skupina motýľov.

 Typické staré systémy 
Starý systém 1:
 drobné motýle (Microlepidoptera) – dnes nemonofyletické zoskupenie
 veľké motýle (Macrolepidoptera) – dnes pod Ditrysia
 (niekedy ďalšie taxóny)

Starý systém 2:motýli. In: Slovenský náučný slovník II. 1932. S. 373Rízner Ľ. V. Živočíchopis. Uh. Skalica 1875. S. 178 a nasl.Brehms Thierleben. Allgemeine Kunde des Thierreichs, Neunter Band, Vierte Abtheilung: Wirbellose Thiere, Erster Band: Die Insekten, Tausendfüßler und Spinnen. Leipzig: Verlag des Bibliographischen Instituts, 1884., S. 341-347. 
drobné motýle (Microlepidoptera)
večerné motýle (Crepuscularia/Sphingidae)
nočné motýle (Nocturna) - namiesto tohto taxónu sa niekedy uvádzalo 5 menších skupín
denné motýle (Diurna/Rhapalocera)

Starý systém 3:
 nočné mory (Heterocera) – dnes nemonofyletické zoskupenie
 denné motýle (Rhopalocera) – dnes pod Ditrysia

Starý systém 4 (napr. Franc 2005):
 podrad jarmokrídle (Jugata, Homoneura) – dnes nemonofyletické zoskupenie
 podrad uzdokrídle (Frenata, Heteroneura)
 Monotrysia – pozri aktuálny systém
 Ditrysia – pozri aktuálny systém

Starý systém 5 (napr. Hurka & Čepická, 1978):
 podrad Zeugloptera – pozri aktuálny systém
 podrad Dacnonypha – pozri aktuálny systém (??)
...(zvyšok z Jugata ??)
 podrad Monotrysia – pozri aktuálny systém
 podrad Ditrysia – pozri aktuálny systém

Starý systém 6 (napr. Pastorális & Reiprich, 1995):
 podrad Zeugloptera – pozri aktuálny systém
 podrad Glossata – t. j. všetky ostatné taxóny

 Iné projekty 

 Zdroje



 Externé odkazy 
 Atlas motýľov (na Slovensku) - www.foto-net.sk 


Kategória:Opeľovači